Aquest dimecres al matí s'ha col·locat a Viladecans la primera pedra de les noves instal·lacions, que tindran una superfície de 15.500m2 i produiran components d'automoció per a marques com Renault, BMW, Daimler, Porsche, Audi i Ford.
La multinacional nord-americana American Axle & Manufacturing (AAM), una de les empreses líders a nivell internacional en l'àmbit del disseny, l'enginyeria i producció de components per a l'automoció, obrirà una nova planta de fabricació a l'àrea industrial de Ca n'Alemany a Viladecans (Baix Llobregat) amb l'objectiu de consolidar el seu creixement a Europa.
Aquest projecte ha comptat amb el suport de la Generalitat de Catalunya a través de Catalonia Trade & Investment –l'àrea d'atracció d'inversions estrangeres d'ACCIÓ- i l'INCASÒL.
La planta, que ocuparà una superfície de 15.500m 2 amb la previsió d'entrar en funcionament el gener del 2019, produirà components de sistemes de transmissió per a marques com Renault, BMW, Daimler, Porsche, Audi i Ford.
Les noves instal·lacions tindran capacitat per a més de 210 treballadors, 170 dels quals provinents de dues instal·lacions més petites situades a Gavà, des d'on ha operat els últims anys.
Aquest dimecres al matí s'ha col·locat la primera pedra d'aquesta nova planta, un acte que ha comptat amb la participació del secretari d'Empresa i Competitivitat, Joaquim Ferrer, l'alcalde de Viladecans, Carles Ruiz, l'Executive Director d'AAM, Ivan Martínez, i el Vice President Engine Technologies d'AAM, Ben Schmidt.
També hi han assistit el cònsol general dels Estats Units a Barcelona, Marcos Mandojana, i el conseller delegat d'ACCIÓ, Joan Romero, entre d'altres autoritats.
Durant la seva intervenció, el secretari d'Empresa i Competitivitat, Joaquim Ferrer, ha agraït AAM per fer " aquesta gran inversió a Catalunya, que compta amb una posició geogràfica estratègica i privilegiada, una base industrial molt sòlida, una economia molt innovadora i oberta al món ".
Ferrer també ha destacat que Catalunya disposa d'un " ecosistema empresarial molt diversificat, que permet a empreses estrangeres instal·lar-se aquí i trobar proveïdors i empreses subministradores ", així com " la capacitat d'atracció de talent internacional i la mà d'obra qualificada ". "
És un dels principals reptes que tenim com a Govern: que empreses com AAM trobin treballadors qualificats ", ha assegurat.
De la seva banda, el Vice President Engine Technologies d'AAM, Ben Schmidt, ha destacat que " aquesta nova planta d'AAM serà fonamental per expandir-nos i diversificar-nos a nous clients i nous mercats ". "
Produirà elements d'amortiment que redueixin el so i les vibracions del motor, una tecnologia crítica pels vehicles ", ha subratllat.
AAM és una de les principals companyies mundials en l'àmbit del disseny, enginyeria, producció i validació de sistemes de transmissió, metal forming, sistemes de direcció i casting technologies pels mercats de l'automòbil, comercial i industrial.
Amb seu a Detroit (Michigan, Estats Units), la multinacional té més de 90 instal·lacions en 17 països i una plantilla que supera els 25.000 treballadors.
La planta, que ocuparà una superfície de 15.500m2 amb la previsió d'entrar en funcionament el gener del 2019